TÁJÉKOZTATÓ

**M35 autópálya – 354. sz. FŐút csomópont átépítése**

**TELJES PÁLYAZÁR**

A beruházó Nemzeti Infrastruktúra Fejlesztő Zrt. megbízásából a Duna Aszfalt Zrt. kivitelezésében valósul meg a M35 autópálya – 354. sz. főút csomópontjának átépítése.

A kivitelezési munkák során a meglévő középfeszültségű légvezeték, a csomópontot érintő szakaszán kiváltásra kerül.

A kiváltási munkák az M35 autópályát a 354 sz. főút, valamint a 33. sz. főút közötti szakaszon az alábbiak szerint érintik:

* M35 autópálya 36+897 km szelvényében a meglévő légvezetékek elbontásával a főpályát és a gyűjtő – elosztó pályát teljes szélességben.
* M35 autópálya 36+962 km szelvényében új légvezetékek építésével a főpályát és a gyűjtő – elosztó pályát teljes szélességben.

A kivitelezési munkák során az érintett főpálya és gyűjtő-elosztó pályaszakaszokat teljes szélességében le kell zárni.

**A teljes pályazár tervezett időpontja: 2021. május 30. (vasárnap) 6.00 – 10.00 közötti időszak.**

A teljes pályazár bevezetése során az alábbi autópálya helyszíneken lesznek bevezetve leterelési pontok:

* 1. kiterelési pont:

M35 autópálya 23+486 km szelvényében, szelvényezés szerinti jobb pálya, 24. számú (hajdúböszörményi) csomópontban terelés Budapest irányából Hajdúböszörmény felé.

* 2. kiterelési pont:

M35 autópálya 40+600 km szelvényében, szelvényezés szerinti bal pálya. Terelés Berettyóújfalu irányából a gyűjtő – elosztó pályára.

* 3. kiterelési pont:

35402 j. út 2+200 szelvényében, 38. számú csomópont. Terelés Berettyóújfalu irányából a 33. sz. főút irányába.

* 4. kiterelési pont:

354 sz. főút 3+268 szelvényében, szelvényezés szerinti bal pálya. Terelés Nyíregyháza irányából a 35. sz. főút irányába.

A leterelési pontokon kialakításával egy időben az alábbi helyszíneken lesznek bevezetve lezárási pontok:

* 1. lezárási pont:

3318 j. út – 35435 j. utak csomópontja. 3318 j. út 7+815 km szelvényében az M35 jelű autópálya felhajtó ágának zárása.

* 2. lezárási pont:

35 sz. főút – 3549 j. utak csomópontja. 35 sz. főút 77+310 km szelvényében a 354 sz. főút felhajtó ágának zárása.

* 3. lezárási pont:

33 sz. főút – 35411 j. utak csomópontja. 33 sz. főút 103+335 km szelvényében a M35 jelű autópálya felhajtó ágának zárása.

A terelési/lezárási munkákat a Duna Aszfalt Zrt. megbízásából a Magyar Közút Nzrt. végzi rendőri biztosítással.

Kérjük, hogy a terelési/zárási pontoknál figyelmesen, a kihelyezett jelzőtábláknak és rendőri utasításoknak megfelelően vezessenek.

Türelmüket előre is köszönjük!

Tiszakécske, 2021. május 16.

Melléklet: Áttekintő térkép